GALERIE FOTO Mesajul de Paște al lui Dinamo către fani, după 3-3 la U Cluj în play-out! ”Am pătimit împreună”
”Câinii” sunt din ce în ce mai aproape de o nouă retrogradare în Liga 2.
Dinamo a primit din nou gol după minutul 90 și sâmbătă seara, în nebunul 3-3 cu U de pe ”Cluj Arena”, și retrogradarea este din ce în ce mai aproape.
Mai este o etapă rămasă până la final, dar contracandidatele FC U Craiova și Poli Iași, aflate momentan sub Dinamo, au câte un meci mai puțin disputat.
Strict privind golurile primite după minutul 90, Dinamo a pierdut în play-out nu mai puțin de 8 puncte!
Pe pagina de Facebook, clubul a trimis un mesaj cu ocazia Paștelui:
”PAȘTE FERICIT!
Bucuria Învierii Domnului, cea mai importantă sărbătoare a creştinităţii, ne aduce tuturor linişte, lumină și iertare.
Am pătimit, împreună, pentru Dinamo în acest sezon încercat.
E momentul să privim cu încredere, cu speranță, spre ziua de mâine.
HRISTOS A ÎNVIAT!”.
Fanii sunt resemnați: ”Nu e posibil să primești atâtea goluri în prelungiri și să ai pretenția să te salvezi”
”Cu o victorie, Dinamo putea spera în continuare la salvarea de la retrogradare, în vreme ce orice alt rezultat compromitea în proporție mare, dacă nu totală, șansele de salvare.
Dinamo nu s-a prezentat în efectiv complet la Cluj, Selmani accidentat, Edgar Ie dispărut, în vreme ce Hakim Abdallah a fost suspendat șase etape după cartonașul roșu încasat la Botoșani.
Ca printr-un miracol, cei de la U Cluj au avut parte de tot lotul valid”, a scris Radio Dinamo 1948, care a dat și sentința:
”Ce nu a înțeles nimeni e faptul că Dinamo pe final de meci nu a forțat foarte mult, părea că este mulțumită cu un egal, deși victoria era absolut necesară.
Totuși, într-o faza în care același Ahmed Bani centrează perfect, Pavicic apare perfect la finalizare și face 3-2 în minutul 88! Dinamo aproape de victorie, dar nu reusim sa pastram avantajul si iar luam gol in prelungiri. O faza fixa in care nu suntem in stare sa respingem si primim gol.
Absolut ireal si practic asa ne construim retrogradarea in liga secunda.
Nu e posibil să primești atâtea goluri în prelungiri și să ai pretenția să te salvezi.
O RUȘINE!”.
Clasamentul din play-out-ul Superligii
Urmăriți SPORT.RO și pe Google News